от Директива 2014/49/ЕС, които не отговарят на условията за изключване от поделяне на загуби или за преференциално третиране по член 44, параграф 2, буква а) или член 108 от Директива 2014/59/ЕС.
 0330
 Балансови пасиви, произтичащи от деривати
 Счетоводната стойност на задълженията, произтичащи от деривати.
 0331
 Сборът на нетните позиции в задължението, като се вземат предвид договорните нетиращи съвкупности, след корекции за оценка по пазарни цени, преди отчитане на обезпечението
 По подразбиране това е сборът на всички нетни пазарни стойности на задълженията по деривати за една договорна нетираща съвкупност. Дадена нетираща съвкупност се докладва само когато нейната нетна пазарна стойност е задължение. За тази цел дериватите, които не са предмет на споразумение за нетиране, се третират като един договор, т.е. все едно че са нетираща съвкупност само с един дериват.
 0332
 Сборът на нетните позиции в задължението, като се вземат предвид договорните нетиращи съвкупности, след корекции за оценка по пазарни цени, след отчитане на обезпечението
 В стойността в ред 0331 може да се отчете обезпечението, предоставено за гарантиране на тази експозиция, в резултат на което се получава сбор на тези нетни пазарни стойности след отчитане на обезпечението по неговата пазарна стойност.
 0333
 Сборът на нетните позиции в задължението, като се вземат предвид договорните нетиращи съвкупности, след корекции за оценка по пазарни цени, след отчитане на обезпечението, включително прогнозните суми при приключване
 В съответствие с Делегиран регламент на Комисията 2016/1401 (17) – допълнителна сума при приключване, покриваща размера на загубите или разходите, направени от контрагентите по деривати, или реализираните от тях печалби, в резултат на замяната или получаването на икономическия еквивалент на съществените условия по прекратените договори и правото на избор на страните във връзка с тези прекратени договори.
 Оценките за определяне на сумата при приключване в съответствие с посочения делегиран регламент може да се окаже доста трудна в отделни случаи. Затова вместо нея може да се използват заместващи стойности, които може да се базират на наличните данни, като например пруденциалните изисквания за пазарен риск. Ако се окаже невъзможно да се изчисли сумата при приключване за дериватните задължения, докладваната стойност трябва да бъде равна на тази в ред 0332.
 0334
 Сборът на нетните позиции в задължението, като се вземат предвид правилата за пруденциално нетиране
 Отчитат се нетните позиции в дериватното задължение, като се вземат предвид пруденциалните правила за нетиране, посочени в член 429в от Регламент (ЕС) No 575/2013 (във връзка с изчисляването на мярката за обща експозиция при отношението на ливъридж).
 0340 — 0344
 Негарантирани обезпечени задължения
 Стойността на обезпечените задължения или задължения, за които е предоставена допълнителна гаранция, надхвърляща стойността на активите, залога, реалното обезпечение или гаранцията, с които са обезпечени. Тук спада „негарантираната“ част от всяко обезпечено задължение, например недостатъчно обезпечената част от покрити облигации или операции за обратно изкупуване.
 0350 — 0354
 Структурирани облигации
 Структурираните облигации се определят за тази цел като дългови задължения, съдържащи компонент на внедрен дериват, като печалбата е свързана с базова ценна книга или индекс (публичен или специално съставен, като например капиталови инструменти, облигации, фиксиран процент на доход или кредит, валути, стоки и др.). Структурираните